14. nóvember 2018 . Sunna Björk Ragnarsdóttir : Þéttleikabreytingar algengra fjöruhryggleysingja á Suðvesturlandi 14. nóvember 2018 . Sunna Björk Ragnarsdóttir : Þéttleikabreytingar algengra fjöruhryggleysingja á Suðvesturlandi 14. nóvember 2018 . Sunna Björk Ragnarsdóttir : Þéttleikabreytingar algengra fjöruhryggleysingja á Suðvesturlandi Sunna Björk Ragnarsdóttir sjávarlíffræðingur hjá Náttúrufræðistofnun Íslands flytur erindið „ Þéttleikabreytingar algengra fjöruhryggleysingja á Suðvesturlandi “ á Hrafnaþingi miðvikudaginn 14. nóvember kl 15:15 . Þar mun hún kynna niðurstöður meistaraverkefnis síns þar sem skoðaðar voru árstíðabundnar þéttleikabreytingar hjá fjöruhryggleysingjum við Sandgerði á Reykjanesskaga yfir tveggja ára tímabil . Einnig var lagt mat á tímgunartímabil nokkurra tegunda út frá stærðardreifingu einstaklinga . Mánaðarlegar sýnatökur í setfjörum og þangfjörum á Suðvesturlandi leiddu í ljós að níu tegundir / hópar náðu yfir 5% af heildarfjölda allra hryggleysingja sem fundust . Fjöruhryggleysingjar á Suðvesturlandi sýna mikinn mun á þéttleika á milli tímabila og svæða sem er í samræmi við niðurstöður sambærilegra rannsókna á norðurhveli . Undirliggjandi þéttleikabreytingar fjöruhryggleysingja eru mikilvægar grundvallarupplýsingar þegar fara á í sértækari rannsóknir , gera vöktunaráætlanir eða kanna fæðuframboð svo dæmi séu tekin .